PATVIRTINTA

 Molėtų rajono Alantos senelių globos

 namų direktorės 2012 m. birželio 22 d.

 įsakymu Nr. D1-12

 **MOLĖTŲ RAJONO ALANTOS SENELIŲ GLOBOS NAMŲ**

 **GYVENTOJŲ TARYBOS NUOSTATAI**

**I BENDROSIOS NUOSTATOS**

1. Molėtų rajono Alantos senelių globos namų gyventojų tarybos nuostatai (toliau - šie nuostatai) reglamentuoja Molėtų rajono Alantos senelių globos namų gyventojų tarybos (toliau - Gyventojų taryba) uždavinius ir funkcijas, teises, sudėtį ir darbo organizavimą.

2. Gyventojų taryba yra Alantos senelių globos namų (toliau - globos namai) gyventojų patariamoji institucija, teikianti išvadas ir pasiūlymus globos namų administracijai ir gyventojams.

3. Gyventojų taryba savo veiklą grindžia Lietuvos RespublikosKonstitucija, teisės

aktais, globos namų nuostatais, vidaus tvarkos taisyklėmis ir šiais nuostatais.

4. Gyventojų tarybos išvados ir pasiūlymai yra rekomendacinio pobūdžio.

**II. GYVENTOJŲ TARYBOS UŽDAVINIAI IR FUNKCIJOS**

5. Pagrindiniai Gyventojų tarybos uždaviniai yra:

5.1. atstovauti globos namų gyventojų interesams globos namuose;

5.2. teikti pasiūlymus globos namų administracijai tobulinant globos namų veiklą;

5.3. siekti, kad kuo daugiau globos namų gyventojų dalyvautų globos namų veikloje.

6. Įgyvendindama savo uždavinius Gyventojų taryba vykdo šias funkcijas:

6.1. teikia pagrįstus pasiūlymus globos namų administracijai dėl globos namų gyventojų

gerovės, gyvenamosios aplinkos, užimtumo, papildomų paslaugų gerinimo ir kitais aktualiais klausimais, padedančiais gerinti globos namų veiklą;

6.2. padeda organizuoti globos namuose kultūrinę veiklą, gyventojų užimtumą;

6.3. skatina globos namų gyventojus dalyvauti globos namuose veikiančiuose būreliuose ir kitoje veikloje;

6.4. stebi kaip globos namų gyventojai laikosi globos namų vidaus tvarkos taisyklių,

svarsto globos namų gyventojų vidaus tvarkos taisyklių pažeidėjus, siūlo jiems nuobaudas ir kontroliuoja jų vykdymą;

6.5. aiškina globos namų gyventojams jų teises ir pareigas;

6.6. skatina globos namų gyventojus tausoti globos namų turtą, taupyti elektros energiją, vandenį ir kt.;

6.7. svarsto globos namų gyventojų tarpe iškilusias tarpusavio santykių problemas ir teikia pasiūlymus joms spręsti;

6.8. svarsto tarp globos namų gyventojų ir globos namų administracijos iškilusias problemas ir teikia pasiūlymus joms spręsti;

6.9. teikia globos namų gyventojų pasiūlymus ir pageidavimus globos namų administracijai;

6.10. bendradarbiauja su visa globos namų bendruomene, palaiko geranoriškus tarpusavio santykius;

6.11. organizuoja pagalbą silpnesniems globos namų gyventojams;

6.12. organizuoja bendrus globos namų gyventojų susirinkimus;

6.13. rengia Gyventojų tarybos metų veiklos ataskaitą, teikia informaciją apie savo veiklą.

7. Kadencijai pasibaigus Gyventojų taryba globos namų gyventojų susirinkime pristato savo veiklos ataskaitą.

**III. GYVENTOJŲ TARYBOS TEISĖS**

8. Įgyvendindama savo uždavinius Gyventojų taryba turi teisę:

8.1. Pagal teisės aktų reikalavimus gauti iš globos namų administracijos ir globos namų gyventojų informaciją, kurios reikia jos funkcijoms vykdyti;

8.2. Kviesti j savo posėdžius globos namų administracijos atstovus, socialinius darbuotojus ar kitus globos namų darbuotojus.

**IV. GYVENTOJŲ TARYBOS SUDĖTIS IR DARBO ORGANIZAVIMAS**

9. Gyventojų taryba sudaroma iš 3 globos namų gyventojų atstovų.

10. Atstovai į Gyventojų tarybą renkami ne mažiau kaip pusės globos namų gyventojų susirinkime, atviru balsavimu susirinkime dalyvavusiųjų balsų dauguma.

11. Gyventojų tarybos pirmininku tampa daugiausiai balsų surinkęs globos namų gyventojas.

12. Gyventojų tarybos pirmininko pavaduotoją ir sekretorių iš savo narių išrenka Gyventojų taryba.

13. Gyventojų tarybos pirmininkas vadovauja Gyventojų tarybai, organizuoja jos darbą ir esant galimybei rengia veiklos ataskaitas, atstovauja jai ar įgalioja tai daryti kitus Gyventojų tarybos narius.

14. Gyventojų tarybos pirmininko nesant, Gyventojų tarybai vadovauja Gyventojų tarybos pirmininko pavaduotojas.

15. Gyventojų tarybos kadencija - vieneri metai.

16. Gyventojų tarybos nario statuso netenkama gyventojui išvykus iš globos namų, pažeidus šiuos nuostatus, pareiškus norą atsistatydinti, 1/3 globos namų gyventojų pareiškus nepasitikėjimą, pažeidus globos namų vidaus tvarkos taisykles - visuotinio globos namų gyventojų susirinkimo daugumos balsų sprendimu ar globos namų direktoriaus teikimu.

17. Gyventojų taryba gali būti perrenkama, jei nepasitikėjimą ja pareiškė daugiau nei pusė globos namų gyventojų arba kai joje dėl objektyvių priežasčių lieka mažiau nei 2/3 narių.

18. Gyventojų tarybos veiklos forma - posėdžiai.

19. Gyventojų tarybos posėdžiai protokoluojami.

20. Gyventojų tarybos posėdžius kviečia ir jiems pirmininkauja Gyventojų tarybos pirmininkas, o jo nesant - Gyventojų tarybos pirmininko pavaduotojas.

21. Eiliniai Gyventojų tarybos posėdžiai vyksta ne rečiau kaip kartą per pusmetį.

22. Neeilinis Gyventojų tarybos posėdis šaukiamas Gyventojų tarybos pirmininko arba ne mažiau kaip 1/3 Gyventojų tarybos narių reikalavimu.

23. Neeilinis Gyventojų tarybos posėdis sušauktas ne vėliau kaip per tris kalendorines

dienas.

24. Gyventojų tarybos posėdis yra teisėtas, jeigu jame dalyvauja ne mažiau kaip 2/3 narių.

25. Gyventojų tarybos narių dalyvavimas posėdžiuose yra privalomas. Nedalyvavimas galimas tik dėl pateisinamų priežasčių, apie tai iš anksto informavus Gyventojų tarybos pirmininką.

26. Gyventojų tarybos sprendimai priimami posėdyje dalyvavusių Gyventojų tarybos narių balsų dauguma. Balsams pasiskirsčius po lygiai, sprendžiamojo balso teisę turi Gyventojų tarybos pirmininkas, jo nesant - Gyventojų tarybos pirmininko pavaduotojas.

27. Gyventojų tarybos posėdžiuose turi teisę dalyvauti globos namų administracijos atstovai, socialiniai darbuotojai.

28. Gyventojų tarybos posėdžius protokoluoja, dokumentus tvarko ir iki kadencijos pabaigos saugo Gyventojų tarybos sekretorius.

29. Gyventojų tarybos darbą techniškai aptarnauja socialiniai darbuotojai.

**V. BAIGIAMOSIOS NUOSTATOS**

31. Šie nuostatai gali būti keičiami Gyventojų tarybos siūlymu ir globos namų direktoriaus

sprendimu.